36. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 5759/2782 της 3/15 Φεβρ. 1966 (ΦΕΚ Β΄ 94) Περί επεκτάσεως της ασφαλίσεως ανεργίας. Έχοντες υπ’ όψιν: 1)Τας διατάξεις του άρθρ. 11 παρ. 3 του Ν.Δ. 2961/1954 «περί συστάσεως Οργανισμού Απασχολήσεως και Ασφαλίσεως Ανεργίας» και 2)Την υπ’ αριθ. 2957/21.1.66 αναφοράν του Ο.Α.Α.Α., δι’ ης υπεβλήθη ημίν απόσπασμα πρακτικών της υπ’ αριθ. 942/7.1.66 συνεδριάσεως του Δ.Σ. αυτού, καθ’ ην ελήφθη απόφασις περί επεκτάσεως της ασφαλίσεως Ανεργίας εις την περιοχήν των εν αυτώ διαλαμβανομένων νεοσυσταθέντων παραρτημάτων του Ι.Κ.Α. αποφασίζομεν: Εγκρίνομεν την ανωτέρω απόφασιν του Δ.Σ. του Ο.Α.Α.Α. την ληφθείσαν κατά την υπ’ αριθ. 942/7.1.66 συνεδρίασίν του, περί επεκτάσεως της ασφαλίσεως ανεργίας εις την περιοχήν των κάτωθι νεοσυσταθέντων παραρτημάτων του Ι.Κ.Α. των ασφαλιστικών ορίων της δια της παρούσης επεκτεινομένης ασφαλίσεως ταυτιζομένην προς τ’ αντίστοιχα των οικείων Παραρτημάτων εις ό,τι αφορά τον Κλάδον Παροχών Ασθενείας και Μητρότητος εις χρήμα: Παραμυθιάς-Θεσπρωτίας Αγίου Κωνσταντίνου-Φθιώτιδος Σιδηροκάστρου-Έβρου Καρύστου-Ευβοίας Γρεβενών Λιτόχωρον-Κοζάνης Κονίτσης-Ιωαννίνων Μοιρών-Ηρακλείου Αξιουπόλεως-Κιλκίς Αγιάς-Λαρίσης Αριδαίας-Πέλλης Σκιάθου-Μαγνησίας Ερμιόνης-Αργολίδος Αρναίας-Χαλκιδικής Καστελλίου-Χανίων. Η ισχύς της παρούσης άρχεται από της 1ης του επομένου της δημοσιεύσεως εις την Εφημερίδα της Κυβερνήσεως μηνός. Η παρούσα δημοσιευθήτω δια της Εφημερίδος της Κυβερνήσεως. 